Neymar

Neymar da Silva Santos Júnior (portugali hääldus: [nejˈmaʁ dɐ ˈsiwvɐ ˈsɐ̃tus ˈʒũɲoʁ]; enam tuntud kui Neymar või Neymar Jr.; sündinud 5. veebruaril 1992 Mogi das Cruzes) on Brasiilia jalgpallur, kes mängib ründajana Saudi Araabia kõrgliiga klubis Al Hilal ja Brasiilia jalgpallikoondises. Varem on ta mänginud sellistes klubides nagu Santos ja Barcelona. Barcelonaga võitis ta hooajal 2014–15 nii La Liga, Copa del Rey kui ka Meistrite Liiga. Brasiilia koondises löödud 60 väravaga 97 mängus on Neymar koondise kõigi aegade paremuselt teine väravakütt. Koondisega on ta võitnud 2013. aasta Konföderatsioonide karika ja 2016. aasta suveolümpiamängudel kuldmedali. Neymar liitus Santose noorteakadeemiaga 2003. aastal. Debüüdi tegi ta 17-aastaselt mängus Oeste vastu, mis võideti 2:1. Ta aitas klubil võita järjest kaks Campeonato Paulista meistrivõistlust, Brasiilia karika ja 2011. aasta Copa Libertadorese, mis oli Santose esimene kontinentaalne tiitel alates aastast 1963. Neymar lõi Santoses 225 mänguga kokku 136 väravat. 2011. aastal löödud iluvärava eest võitis Neymar FIFA Puskási auhinna. 2013–14 2013. aastal liitus Neymar 57,1 miljoni euro eest Barcelonaga. Ta alustas hooaega resultatiivselt, kui lõi Hispaania superkarikas peaga võiduvärava Atlético vastu. 2013–14 hooajal lõi ta La Ligas 9 väravat, Barcelona pidi leppima teise kohaga Madridi Atlético järel. Oma esimese Barcelona kübaratriki lõi ta Meistrie Liiga alagrupimängus Celtic'iga. 2014–15 Neymar lõi hooajal 2014–15 La Ligas 22 väravat, Barcelonal tuli Hispaania meistriks. Meistrite Liiga veerandfinaalis Paris Saint-Germainiga lõi ta kaks väravat ning poolfinaalis Müncheni Bayerni vastu kolm väravat. Finaalis Juventusega lõi Neymar samuti värava, kui vormistas lõppseisuks 3:1. Ta aitas samal hooajal Barcelonal võita ka Hispaania karika, lüües finaalis Bilbao vastu värava. 2015–16 Hooajal 2015–16 lõi Neymar La Ligas 24 väravat ja kõikide sarjade peale 31 väravat. Ta aitas Barcelonal võita nii La Liga, Copa del Rey kui ka jalgpalliklubide maailmameistrivõistlused. Euroopa superkarika finaalist Sevillaga pidi ta mumpsi tõttu loobuma. Copa del Rey finaalis lõi ta värava Lionel Messi resultatiivsest söödust. 2016–17 19. oktoobril lõi ta värava Manchester City vastu, kui Barcelona võitis 4:0. Ta jagas Meistrite Liiga alagrupiturniiril rekordilised seitse väravasöötu. Neymar lõi kaks väravat ja andis resultatiivse söödu, kui klubi alistas kaheksandikfinaalis Paris Saint-Germaini 6:1. 3. aprillil lõi ta 1:4 võidumängus Granadaga oma 100. Barcelona värava. Neymar skooris Copa del Rey finaalis Alavési vastu ühe värava ja jagas resultatiivse söödu. 2017–18 Neymar liitus 3. augustil 2017 kõigi aegade suurima summa 222 miljoni euro eest Prantsusmaa kõrgliiga klubiga Paris Saint-Germain. 13. augustil debüteeris ta Pariisi klubis Guingampi vastu, lüües värava ja andes ka väravasöödu. Suvel 2023 liitus Neymar ligi 80 miljoni euro eest Al Hilaliga. Neymar debüteeris Brasiilia koondises 10. augustil 2010 18-aastaselt Ameerika Ühendriikide vastu, ta lõi selles mängus ka peaga debüütvärava. 2011. aasta Copa Américal Argentinas lõi ta 2 väravat, mis mõlemad tulid mängus Ecuadoriga. 2012. aasta suveolümpiamängudel lõi Neymar kolm väravat, mis aitasid jõuda Brasiilial finaali. Finaalis kaotati Mehhikole 2:1. Neymar lõi 2013. aasta Konföderatsioonide karikal värava alagrupimängudes Jaapani ja Mehhikoga ning poolfinaalis karistuslöögist Itaalia vastu. Finaalis aitas ta alistada Hispaania 3:0, lüües ühe värava. Neymar valiti turniiri parimaks mängijaks. 2014. aasta maailmameistrivõistlustel lõi Neymar turniiri avamängus Horvaatiaga kaks väravat, millest üks tuli penaltist. Viimases alagrupikohtumises lõi ta Kameruni vastu kaks väravat. Veerandfinaalis Colombiaga sai Neymar raske seljatrauma, mille tõttu ei saanud ta mängida poolfinaali ega pronksimängu. 2015. aasta Copa Américal lõi Neymar Peruu vastu avamängus võiduvärava. Teises alagrupimängus Colombiaga sai ta pärast lõpuvilet punase kaardi. 2016. aasta suveolümpiamängudel lõi Neymar veerandfinaalis Colombiaga karistuslöögist värava ja andis ühe resultatiivse söödu. Poolfinaalis lõi ta Hondurase vastu olümpiamängude aegade kiireima värava. Finaalis Saksamaaga viis ta Brasiilia karistuslöögist juhtima ja lõi viimase otsustava penalti penaltiseerias. Seisuga 30. september 2017 Seisuga 12. september 2017 Santos Campeonato Paulista: 2010, 2011, 2012 Copa do Brasil: 2010 Copa Libertadores: 2011 Recopa Sudamericana: 2012 Barcelona La Liga: 2014–15, 2015–16 Copa del Rey: 2014–15, 2015–16, 2016–17 Hispaania superkarikas: 2013 UEFA Meistrite Liiga: 2014–15 Jalgpalliklubide maailmameistrivõistlused: 2015 Paris Saint-Germain Ligue 1: 2017–18, 2018–19 Coupe de France: 2017–18 Coupe de la Ligue: 2017–18 Trophée des Champions: 2018 Brasiilia Konföderatsioonide karikas: 2013 Olümpiamängud: 2016 Lõuna-Ameerika U20 meistrivõistlused: 2011 Copa Libertadoresi parim väravakütt hooajal: 2012 UEFA Meistrite Liiga parim väravakütt hooajal: 2014–15 (10 väravat) FIFA Puskási auhind: 2011 Neymaril on Carolina Nogueira Dantasega poeg David Lucca da Silva Santos, kes sündis 24. augustil 2011. Neymar on kristlane. Väljaspool jalgpalliväljakut peetakse teda üheks kuulsamaks sportlaseks. Sportspro nimetas ta 2012. ja 2013. aastal maailma kõige paremini turustatavaks sportlaseks ja ESPN valis ta 2016. aastal kuulsuse poolest maailma neljandaks sportlaseks. "Neymar da Silva Santos Júnior". ESPN. Vaadatud 15. oktoobril 2016. "Neymar the shootout hero blasts Brazil to Olympic football gold against Germany". The Guardian. 21. august 2016. Vaadatud 9. detsembril 2016. "Neymar". FC Barcelona. Vaadatud 15. oktoobril 2016. "Lionel Messi hat-trick sends Barcelona waltzing past Manchester City". The Guardian. 19. oktoober 2016. Vaadatud 20. oktoobril 2016. "Neymar equals Champions League assists record". GOAL.com. 23. november 2016. Vaadatud 9. detsembril 2016. "Barcelona tegi Meistrite liigas ajalugu ja jõudis raske lahingu järel veerandfinaali". Postimees. 8. märts 2017. Vaadatud 17. märtsil 2017. "Messita mänginud Barcelona ei pääsenud tagumise otsa meeskonna vastu puhta väravaga". Postimees. 3. aprill 2017. Vaadatud 3. aprillil 2017. "Iniesta ja Messi võitsid Barcelona mängijatena 30. trofee". DELFI. 28. mai 2017. Vaadatud 28. mail 2017. "Neymar ajaloolisest üleminekust: ma vajasin uut väljakutset". ERR Sport. 4. august 2017. Vaadatud 11. augustil 2017. "Neymar lõi debüütmängus värava". DELFI. 14. august 2017. Vaadatud 16. augustil 2017. "Neymar da Silva Santos Junior". Soccerway. Vaadatud 15. oktoobril 2016. "Neymar". National Football Teams. Vaadatud 15. oktoobril 2016. Neymar Twitteris Neymar Instagramis Neymar Facebookis Neymar andmekogus IMDb (inglise)